बॉल टैम्‍परिंग मामले में प्रतिबंध झेल रहे डेविड वॉर्नर को साल के आखिर में मिली 'यह' अच्छी खबर...  
गर्भवती हैं डेविड वॉर्नर की पत्‍नी कैंडाइस
ट्वीट करके इस बारे में दी जानकारी
साल की शुरुआत में कैंडाइस का हो चुका है गर्भपात
बॉल टैम्‍परिंग मामले (Ball-tampering scandal) में एक साल के प्रतिबंध का सामना कर रहे ऑस्‍ट्रेलियाई क्रिकेटर डेविड वॉर्नर (David Warner) की पत्नी ने खुलासा किया है कि वह गर्भवती हैं. इससे पहले साल के शुरू में वॉर्नर के बॉल टैम्‍परिंग मामले में फंसने के बाद उनका गर्भपात हो गया था. कैंडाइस वॉर्नर ने सोमवार की शाम को ट्विटर पर यह घोषणा की और इस तरह से परेशानियों से भरे 2018 का अंत सुखद समाचार से किया. उन्होंने अपने पोस्‍ट में लिखा, ‘हम उन सभी के आभारी हैं जिन्होंने इस वर्ष हमारे प्रति प्यार और सहयोग बनाए रखा. हम बेहद खुशी के साथ यह खबर आप तक साझा करना चाहते हैं कि वर्ष 2019 में चार सदस्यों के हमारे परिवार में पांचवां सदस्य आएगा.'
बॉल टैम्‍परिंग विवाद: कैमरॉन बैनक्रॉफ्ट बोले, डेविड वॉर्नर थे पूरे मामले के मास्‍टरमाइंड
Being together has made us into the family we are today. We are so grateful for all the love and support everyone has shown us this year. It is with a full heart that we would like to share with you that in 2019 our family of 4 will become a family of 5. Happy new year. X pic.twitter.com/pE3EAmR611
गौरतलब है कि वॉर्नर दंपती के अभी दो बच्चे इवी माइ और इंडी राइ हैं. कैंडाइस वॉर्नर ने मई में खुलासा किया था कि उनके पति पर एक साल का प्रतिबंध लगने और सिडनी में उनके संवाददाता सम्मेलन के एक सप्ताह बाद उनका गर्भपात हो गया था. वॉर्नर तथा पूर्व कप्तान स्टीव स्मिथ पर दक्षिण अफ्रीका के खिलाफ केपटाउन में गेंद से छेड़छाड़ के मामले में एक साल का जबकि कैमरॉन बैनक्रॉफ्ट पर नौ महीने का प्रतिबंध लगाया गया था.
गौरतलब है कि बॉल टैम्‍परिंग विवाद में नौ माह के बैन झेलने वाले ऑस्‍ट्रेलिया के युवा बल्‍लेबाज कैमरॉन बैनक्रॉफ्ट ने हाल ही में एक बयान देकर डेविड वॉर्नर की मुश्किलें बढ़ाने का काम किया है. बैनक्रॉफ्ट ने वॉर्नर (David Warner)को बॉल टैम्‍परिंग घटना का मास्‍टरमाइंड करार दिया है. बैनक्रॉफ्ट ने एक इंटरव्‍यू में खुलासा किया था कि दक्षिण अफ्रीका के खिलाफ टेस्‍ट मैच के दौरान ऑस्‍ट्रेलियाई टीम के तत्‍कालीन उपकप्‍तान वॉर्नर ने उन्‍हें गेंद की कंडीशन बदलने को कहा था. बैनक्रॉफ्ट ने कहा, ‘डेविड वॉर्नर ने मुझे मैच के बीच में ऐसा करने के लिये उकसाया. हम उस समय मैच में जिस स्थिति में थे, उस कारण मैं ऐसा करने के लिए तैयार हो गया.' उन्होंने कहा ,‘मैं टीम में अपनी उपयोगिता साबित करना चाहता था.' बैनक्रॉफ्ट  ने कहा था,‘इसके (बॉल टैम्‍परिंग के) लिए मैं भी जिम्मेदार हूं क्योंकि उस समय मुझे वही ठीक लगा. मैने इस गलती की भारी कीमत चुकाई. मेरे पास विकल्प था और मैने भारी गलती की.' उन्‍होंने कहा कि यदि वह वॉर्नर का सुझाव नहीं मानते तो उन्हें लगता कि उन्होंने टीम के हित से ऊपर अपने हित को रखा. उन्होंने कहा,‘मैं बिस्तर पर जाता तो मुझे लगता कि मैने सभी को नीचा दिखाया. मुझे लगता कि मैने टीम का नुकसान किया और मैच जीतने का मौका गंवाया.'